text: [{"text_idx": "#000001", "text": "Nu\u0301 styttist til F\u00f8roya vakrasta ha\u0301lvmaratonn"}, {"text_idx": "#000003", "text": "Hetta er ti\u0301gginda fer\u00f0in, at skipa\u00f0 ver\u00f0ur fyri F\u00f8roya vakrasta ha\u0301lvmaratonn, har runni\u00f0 ver\u00f0ur i\u0301 Ga\u0301sadali til Sandava\u0301gs. Higartil hava yvir 700 luttakarar tekna\u00f0 seg til at ganga ella at renna teinin a\u0301 21.0975 kilometrar."}, {"text_idx": "#000004", "text": "Freistin at tekna seg ella at gera broytingar i\u0301 tilmeldingini er 26. august. Lagt ver\u00f0ur upp til at tey sum kla\u0301ra at gj\u00f8gnumf\u00f8ra teinin innan tri\u0301ggjar ti\u0301mar, tekna seg til at renna."}, {"text_idx": "#000005", "text": "#FVHM er eitt heildagstiltak. Ta\u00f0 er veitsluda\u0301mur her vesturi, rutan er einastandandi v\u00f8kur og a\u0301 tu\u0301rinum er livandi to\u0301nleikur. Luttakarafj\u00f8ldin er fj\u00f8lbroytt heilt fra\u0301 i\u0301dnastu rennaranum vit hava, til tey, sum njo\u0301ta ein gongutu\u0301r og allar variatio\u0301nir har i\u0301millum; fleiri arbei\u00f0spla\u0301ss luttaka, bo\u0301lkar av vinfo\u0301lki og so framvegis. Eitt a\u0301vi\u0301st luttakaratal eru u\u0301tlendingar og hetta setir si\u0301n da\u0301m, ta\u0301 tu\u0301 kemur mo\u0301ti ma\u0301linum vi\u00f0 flaggr\u00f8\u00f0ini Va\u0301ga kommuna setur upp a\u0301 hv\u00f8rjum a\u0301ri. Higartil eru luttakarar fra\u0301 ti\u0301ggju ymiskum londum, sum koma at renna u\u0301r Ga\u0301sadali til Sandava\u0301gs."}, {"text_idx": "#000006", "text": "Tu\u0301 stu\u00f0lar ta\u0301 tu\u0301 luttekur i\u0301 F\u00f8roya vakrasta ha\u0301lvmaratonn"}, {"text_idx": "#000007", "text": "Eins og undanfarin a\u0301r fara 100 kro\u0301nur av lutt\u00f8kugjaldinum hja\u0301 gangarum til Krabbameinsfelagi\u00f0 og rennarar kunnu velja at stu\u00f0la eisini."}, {"text_idx": "#000008", "text": "I\u0301tro\u0301ttarfelag Fr\u00e6lsi letur eisini alti\u0301\u00f0 stu\u00f0ul til Beran i\u0301 sambandi vi\u00f0 #FVHM. Berin er sorgarbo\u0301lkur fyri b\u00f8rn, i\u00f0 hava mist ein av si\u0301num n\u00e6rmastu."}, {"text_idx": "#000011", "text": "Tey sum tekna seg til #FVHM m\u00f8ta i\u0301 i\u0301tro\u0301ttarh\u00f8llini a\u0301 Giljanesi, har startnummar ver\u00f0ur heinta\u00f0, si\u0301\u00f0an ver\u00f0a luttakararnir f\u00f8rdir vi\u00f0 bussum fra\u0301 Giljanesi til Ga\u0301sadals. Tey sum luttaka vi\u00f0 at ganga tu\u0301rin fara kl. 9.00 og i\u0301me\u00f0an tey sum skulu renna fara fra\u0301 Giljanesi kl. 10.00. Skoti\u00f0 ver\u00f0ur i\u0301 gongd kl. 10.00 hja\u0301 gangarum og kl. 11.00 hja\u0301 rennarum i\u0301 Ga\u0301sadali."}, {"text_idx": "#000012", "text": "Ta\u0301 komi\u00f0 ver\u00f0ur a\u0301 ma\u0301l vi\u00f0 Sandava\u0301gs kirkju, fa\u0301a \u00f8ll tey sum hava gj\u00f8gnumf\u00f8rt teir 21.0975 kilometrar eitt hei\u00f0ursmerki fyri lutt\u00f8ku skapa\u00f0 sum Va\u0301gar, har rutan runni\u00f0 ella gingi\u00f0 hevur veri\u00f0 eisini er markera."}, {"text_idx": "#000013", "text": "Myndaboksin ver\u00f0ur eisini til sta\u00f0ar a\u0301 ma\u0301linum, stuttligt at hava eina mynd at minnast aftura\u0301. Aftana\u0301 bjo\u0301\u00f0ar I\u0301tro\u0301ttarfelagi\u00f0 Fr\u00e6lsi ein mi\u00f0ma\u0301la, a\u0301 Giljanesi, vi\u00f0 laksi fra\u0301 Hiddenfjord, og heima bakstur afturvi\u00f0 kaffi."}]